**Բու** (մարտի 16, 2006(2006-03-16), Սան Ֆրանցիսկոյի ծովածոցի շրջան, Կալիֆոռնիա, ԱՄՆ - հունվարի 19, 2019(2019-01-19), ԱՄՆ),պոմերանյան շպից, որը դարձել է համացանցային մեմ։ Նա ուներ հայտնի Ֆեյսբուքյան էջ, դարձել է չորս ֆոտոգրքի նյութ։ 2016 թվականի մարտի դրությամբ շունը ֆեյսբուքում հավաքել է ավելի քան 17,5 միլիոն հավանում։ Բուն պատկանում էր ֆեյսբուքի աշխատակից Իռեն Անին, որին պատկանում էր նաև Բուի ավագ եղբայրը՝ Բադին (սատկել է 2017 թվականի սեպտեմբերի 6-ին)։

Հանրաճանաչություն
-----------------

Բուն պատկանում էր Սան Ֆրանցիսկոյից ֆեյսբուքյան աշխատակցուհուն, որը շան համար էջ էր ստեղծել հետևյալ գրառմամբ՝ «Իմ անունը Բու է։ Ես շուն եմ։ Կյանքը լավ է»։ Բուն հայտնի է դարձել 2010 թվականի հոկտեմբերին՝ այն բանից հետո, երբ երգչուհի Կեշան թվիթերում գրել է, որ ունի «նոր ընկեր»՝ հղում տալով Բուի էջին։

«Chronicle Books» հրատարակչությունը, նկատելով, որ այդ ժամանակ Բուն ֆեյսբուքում 5 միլիոն երկրպագու ունի, դիմել է շան տիրոջը՝ առաջարկելով նրա նկարներով գիրք գրել։ 2011 թվականի օգոստոսին լույս է տեսել «Բու. Աշխարհի ամենանուրբ շան կյանքը» գիրքը, որը նրա տերը ստորագրել է JH Lee կեղծանվամբ։ Ի վերջո գիրքը լույս է տեսել տասը լեզվով։ Դրան հաջորդել է երկրորդ գիրքը՝ «Բու․ Փոքրիկ շունը մեծ քաղաքում», ինչպես նաև օրացույց և լրացուցիչ մանկական գրքեր։ Այլ ապրանքատեսակների թվում կա փափուկ խաղալիք, որը պատրաստել է Gund-ը։

Բուն սատկել է քնի մեջ՝ 2019 թվականի հունվարի 18-ի առավոտյան, իսկ տերերը հայտարարել են, որ նա սատկել է Բադիի սատկելուց հետո՝ «կոտրված սրտով»։

ԶԼՄ-ներում
----------

2012 թվականի ապրիլին Բուն սխալմունքի առիթ է դարձել այն բանից հետո, երբ ֆեյսբուքում հայտնվել է # RIPBOO հեշթեգը։ Դրան հաջորդել են թվիթթերները, երբ Gizmodo-ի օգտատեր Սեմ Բիդլը Թվիթթերում գրել է, որ Բուն մահացել է։ Ավելի ուշ Chronicle Books-ը հաստատել է, որ Բուն ողջ և առողջ է։

2012 թվականի հուլիսին Բուն նշանակվել է «Virgin America» ավիաընկերության կենդանիների հետ կապի պաշտոնական պատասխանատու, ինքնաթիռում հրապարակվել են նրա լուսանկարները, ինչպես նաև խորհուրդներ տնային կենդանիների հետ ճանապարհորդողների համար։

2012 թվականի օգոստոսին «All Things Digital»-ից Մայք Իսահակը բացահայտել է Բուի սեփականատիրոջը՝ նշելով, որ նա ֆեյսբուքի աշխատակցուհի Իռեն Անն է։

Ծանոթագրություններ
------------------

1. 1 2 3  Benny Evangelista (2012-08-17)։ «Boo, 'the cutest dog in the world'»։ San Francisco Chronicle։ Արխիվացված է օրիգինալից 2012-08-19-ին։ Վերցված է 2012-08-19
2. 1 2  Isaac Mike (2012-08-08)։ «Boo, the World's Cutest Dog, Calls a Facebook Employee "Mom"»։ *AllThingsD*։ Dow Jones & Company, Inc.։ Արխիվացված է օրիգինալից 2012-08-09-ին։ Վերցված է 2012-08-10
3. ↑  *Karen; Mizoguchi* Boo the Pomeranian, Once Named the World's Cutest Dog, Dies(անգլ.) // *People* : magazine. — Mark Allen Group, 2019.
4. ↑  «Boo Is Alive: Dog's Death Refuted On Facebook As #RIPBOO Tweets Flow»։ *Huffingtonpost.com* (Oath Inc.)։ 2012-04-11։ Արխիվացված է օրիգինալից 2012-07-19-ին։ Վերցված է 2012-08-10
5. ↑  «Boo, World's Cutest Dog, Is Now Official Pet Liaison For Virgin America (PHOTOS)»։ *Huffingtonpost.com* (Oath Inc.)։ 2012-07-11։ Արխիվացված է օրիգինալից 2017-07-10-ին։ Վերցված է 2012-08-10
6. ↑  Choney Suzanne։ «Is Boo the 'cutest dog' in the world a Facebook plant?»։ *Digital Life*։ Msnbc։ Արխիվացված է օրիգինալից 2012-08-11-ին։ Վերցված է 2012-08-10
7. ↑  Shontell Alyson (2012-08-08)։ «Meet Boo, 'The World's Cutest Dog'—And The Secret Facebook Employee Behind Him»։ *Business Insider*։ Insider Inc.։ Արխիվացված է օրիգինալից 2012-08-10-ին։ Վերցված է 2012-08-10